Broj: 711-I-625-P-71/23-03-21

Zagreb, 22. ožujka 2023.

 **ILIJA MATIJEVIĆ**

**referent-komunalni redar Općine Krnjak**

**Predmet: očitovanje na zahtjev Ilije Matijevića,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) je dana 10. ožujka 2023. pod brojem 711-U-3493-P-71/23-01-25 zaprimilo zahtjev za očitovanjem koji je podnio Ilija Matijević, referent-komunalni redar Općine Krnjak.

U podnesenom zahtjevu podnositelj postavlja upit može li zamjenik županice Karlovačke županije biti član nadzornog odbora trgovačkog društva Krnjak Komunalac d.o.o., čiji je jedini osnivač Općina Krnjak.

Zahtjev u ovom predmetu podnesen je od strane osobe koja nije obveznik postupanja iz članka 3. Zakona o sprječavanju sukoba interesa (“Narodne novine“, broj 143/21, dalje ZSSI), ali se njegov sadržaj odnosi na tumačenje odredbe ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavaka 3., 4. i 5. ZSSI-a na 2. sjednici održanoj 22. ožujka 2023., podnositeljici daje očitovanje, kako slijedi.

ZSSI u članku 18. stavku 1. propisuje da obveznici ne mogu biti članovi uprave ili upravnih odbora i nadzornih odbora trgovačkih društava, upravnih vijeća ustanova odnosno nadzornih odbora izvanproračunskih fondova niti mogu obavljati poslove upravljanja u poslovnim subjektima.

Člankom 18. stavkom 2. ZSSI-a propisana je iznimka od navedenog pravila vezano za članstvo obveznika u nadzornim odborima povezanih trgovačkih društava i upravnih vijeća ustanova odnosno nadzornih odbora izvanproračunskih fondova koji su od posebnog državnog interesa odnosno posebnog interesa za jedinicu lokalne odnosno područne (regionalne) samouprave, ali koja se sukladno stavku 6. istog članka ne primjenjuje na općinske načelnike, gradonačelnike, župane i njihove zamjenike.

Slijedom navedenog, sukladno članku 18. stavku 1. ZSSI-a zamjenik županice Karlovačke županije ne može biti član nadzornog odbora trgovačkog društva Krnjak Komunalac d.o.o.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositelju, putem e-maila
2. Objava na internetskoj stranici Povjerenstva
3. Pismohrana